**NOTA INFORMATIVĂ**

*la proiectul hotărârii Guvernului*„*Pentru modificarea și completarea unor*

*hotărâri ale Guvernului”*

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărârii de Guvern „Pentru modificarea și completarea unor hotărâri ale Guvernului” a fost elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul de hotărâre prenotat prevede operarea unor modificări și completări în Hotărârea Guvernului nr.696 din 30 august 2017 ”Cu privire la organizarea și funcționarea Ministerului Finanțelor” și în Hotărîrea Guvernului nr.134 din 9 martie 2017 ”Pentru aprobarea Regulamentului privind organizarea și funcționarea Agenției Achiziții Publice și efectivul-limită al acesteia”, condiționate de necesitatea ajustării structurii și suplinirii Statului de personal al Ministerului Finanțelor, ca urmare a atribuirii unor funcții suplimentare.   1. **Principalele prevederi ale proiectului și evidențierea elementelor lor**   Prin intermediul prezentului proiect de hotărâre se propun unele modificări și completări la Hotărârea Guvernului nr.696 din 30 august 2017 „Cu privire la organizarea și funcționarea Ministerului Finanțelor”, urmare a transferului competențelor de elaborare de politici în domeniul supravegherii marcării de stat, în contextul unor modificări operate prin Legea nr.140 din 27 iulie 2018 la Legea nr.282 din 22 iulie 2004 privind regimul metalelor prețioase și a pietrelor prețioase. Printre sarcinile noi atribuite Ministerului Finanțelor se enumeră, implicit, elaborarea documentelor de politici în domeniul supravegherii marcării de stat, listei serviciilor și metodologiei de calculare a tarifelor, cuantumul tarifelor pentru determinarea titlului și marcarea obiectelor din metale prețioase, pentru expertizarea metalelor prețioase, diagnosticarea și evaluarea pietrelor prețioase, metalelor prețioase și giuvaiere și prezentarea acestor documente către Guvern spre aprobare. Se impune elaborarea și aprobarea actelor normative ce reglementează prelucrarea, utilizarea, păstrarea și evidența metalelor prețioase și a pietrelor prețioase, precum și colectarea, prelucrarea resturilor și a deșeurilor ce conțin metale prețioase.  În acest sens, pentru asigurarea conformă a sarcinilor noi revenite se prevede substituirea denumirii subdiviziunii „Serviciul reglementarea sectorului financiar” cu poziția „Serviciul reglementarea sectorului financiar și regimului metalelor prețioase” și suplinirea acestuia cu 1 unitate de personal.  De asemenea, în scopul alinierii complete a cadrului juridic național la Acquis-ul Uniunii Europene, odată cu aprobarea Legii nr.169 din 26 iulie 2018 pentru modificarea Legii nr.131 din 03 iulie 2015 privind achizițiile publice, ministerului îi revine sarcina de ajustare a actelor normative existente și elaborare a cadrului legislativ secundar necesar pentru punerea în aplicare a noilor prevederi cuprinse în Legea nr.131 din 03 iulie 2015 privind achizițiile publice.  Concomitent, vor fi preluate unele funcții suplimentare, implicit, de elaborare și ajustare a documentației standard în domeniul achizițiilor publice (pînă la moment atribuție specifică Agenției Achiziții Publice); de monitorizare a programului de instruire și certificare în domeniul achizițiilor publice; de executare a atribuțiilor Centrului de notificare și informare al OMC în domeniul achizițiilor publice, conform completărilor operate la Hotărârea Guvernului nr. 560 din 2012 „Cu privire la centrele de notificare și informare ale OMC”.  În acest context, întru asigurarea conformă, oportună și plenară a atribuțiilor  enumerate, se propune substituirea subdiviziunii „Serviciul politici de reglementare a achizițiilor publice” cu poziția „Direcția politici de reglementare a achizițiilor publice” și substituirea acesteia cu 2 unități de personal.  Adițional, în contextul realizării multiplelor modificări, întru consolidarea capacităților funcționale, prin asigurarea unui sistem coerent și relevant de dezvoltare a competențelor profesionale ale funcționarilor publici ai entității, reieșind din necesitățile de instruire pe domeniile prioritare și dezvoltare profesională pe module sistemice, identificate în cadrul evaluării performanțelor profesionale, se propune instituirea Serviciului dezvoltare profesională format din 2 unități de personal, din contul unităților de personal ale Secției resurse umane din cadrul Direcției management instituțional. Crearea Serviciului dezvoltare profesională se impune și prin prisma ponderii relațiilor de parteneriat cu instituții de dezvoltare profesională în domeniu de specialitate, precum JVI (Joint Viena Institute) din Austria și Centrul de Excelență în Finanțe din or. Ljubljana, Slovenia, care solicită prezența unor persoane responsabile/directori de programe din partea entităților cu care colaborează (atribuție care anterior reformei APC îi revenea Direcției cooperare internaționale, dar actualmente nu se regăsește în schema ministerului).  Mai mult ca atît, în contextul realizării plenare, coerente și oportune a activităților de organizare, coordonare, analiză, evaluare și fundamentare a procesului de elaborare a propunerilor de buget al entității, în comun cu autoritățile administrative din subordinea ministerului, de analiză a executării bugetului, de planificare și analiză economică a situațiilor financiare ale entității, de raportare a mersului implementării strategiilor sectoriale de cheltuieli și a performanței programelor de cheltuieli, precum și a celor de redistribuire a alocațiilor bugetare și formulare a propuneri de modificare a bugetului, se propune instituirea Serviciului planificare și analiză economică din 2 unități de personal din contul Secției financiare din cadrul Direcției management instituțional. Crearea acestui serviciu se impune și prin prisma asigurării calității și plenitudinii volumului sporit de activități în domeniul vizat, care actualmente este exercitat de o singură persoana și care va conduce, implicit, la realizarea unui management eficient în planificarea și analiza economică a resurselor utilizate în principalele procese manageriale, operaționale și de suport atît ale ministerului, cît și ale autorităților administrative din subordine.  În afară de această, în contextul rigorilor impuse de prevederile Legii nr.252 din 25 octombrie 2013 pentru aprobarea Regulamentului de funcționare a sistemului liniilor telefonice anticorupție, precum și în baza notificării nr.09/5699 din 09 octombrie 2018 privind instituirea celor trei niveluri ale sistemului liniilor telefonice anticorupție: a) linia națională anticorupție; b) linia specializată anticorupție și c) linia instituțională pentru informare, obligativitatea prezenței unui operator pentru recepționarea și asigurarea raportării trimestriale către Centrul Național Anticorupție despre rezultatele examinării informațiilor parvenite, se propune suplinirea statelor de personal cu 1 unitate de personal pentru acoperirea domeniului vizat.  Totodată, în condițiile în care, conform art.3 al Legii nr.192/1998 privind Comisia Națională a Pieței Financiare, se utilizează noțiunea de „sector financiar nebancar” și nu „sector financiar non-bancar”, se propune modificarea redațională a pct.6 subpct.9**)** din Hotărârea Guvernului nr.696 din 30 august 2017 „Cu privire la organizarea și funcționarea Ministerului Finanțelor” și expunerea acestuia în următoarea redacție: „9) sectorul financiar bancar și nebancar”. |
| 1. **Fundamentarea economico -financiară** |
| Adoptarea proiectului de hotărâre nu va implica cheltuieli financiare. Cheltuielile de personal pentru unitățile noi introduse vor fi asigurate din contul reducerii efectivului Agenției Achiziții Publice din subordinea Ministerului Finanțelor. |
| 1. **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului „*Pentru modificarea și completarea unor hotărâri ale Guvernului”* este plasat pe pagina web oficială a Ministerului Finanțelor ([www.mf.gov.md](http://www.mf.gov.md)), în compartimentul ”Transparența decizională”. |
|  |

**MINISTRU Octavian ARMAȘU**